InfinBANK minimal 10 mln so'm depozit uchun 22 foiz yillik stavka taklif qilmoqda

InfinBANKʼning Nastarin muddatli depoziti milliy valyutada qo'yilib, jami 15 oyga mo'ljallangan. Minimal depozit summasi 10 million so'mni tashkil etadi, yillik foiz stavkasi esa 22 foizga teng.
Foizlar avtomatik tarzda hisoblanib, mijozning talab qilib olingunga qadar bo'lgan depozit hisobvarag'i yoki elektron hamyon hisobvarag'iga o'tkaziladi.
Omonat muddati tugaguncha pul mablag'larini bir shart — kamida 10 million so'mga teng qoldiqni saqlash sharti bilan qisman yechib olish mumkin. Depozit belgilangan muddatdan oldin yopilganda, hisoblangan foizlar to'liq oy uchun to'lab beriladi.
Shuningdek, mazkur depozitni ham ilova yordamida, ham bank filialiga tashrif buyurgan holda ochish mumkin. Bu esa mijozga qo'shimcha qulaylik yaratadi.